**Best of Brazil**

**Άγρια Βραζιλία – Πλήρες και μοναδικό οδοιπορικό στα top αξιοθέατα της χώρας**

Τον Οκτώβριο ταξιδεύουμε στην εξωτική Βραζιλία, όπου θα ζήσουμε την αυθεντική Αφροαμερικανική περιπέτεια, σε μία ανεπανάληπτη ταξιδιωτική αποστολή στα χνάρια των καταρρακτών, των αμμοθινών και της Αμαζονίας. Απολαύστε τις κοσμοπολίτικες παραλίες και τα αμέτρητα αξιοθέατα του Ρίο, τα τροπικά δάση του Ισημερινού, τις λιμνοθάλασσες του Λενσόις Μαρανιένσες και τις αποικιακές πόλεις της μεγαλύτερης χώρας της Λατινικής Αμερικής. Γνωρίστε τις τοπικές παραδόσεις των ιθαγενών του Αμαζονίου, τις υπαίθριες αγορές, την τοπική μουσική και γαστρονομία!

**ΚΥ** 13 Οκτωβρίου – **ΔΕ** 28 Οκτωβρίου 2024 - **16 ημέρες**

με **6.490 €** / άτομο

A beach with many people and umbrellas with Ipanema in the background

Description automatically generatedA statue of a person on a hill above water

Description automatically generated(συμπεριλαμβάνονται οι φόροι αεροδρομίων)

**Τα 11 Highlights του ταξιδιού μας**

1. Μοναδικό ταξιδιωτικό πρόγραμμα με 4 διανυκτερεύσεις στο Ρίο Ντε Τζανέιρο με διαμονή πάνω στην Copacabana
2. Επίσκεψη στα εμβληματικά αξιοθέατα του Ρίο, όπως στο βουνό Sugar Loaf και στο άγαλμα του Χριστού του Λυτρωτή, καθώς και στις κοσμοπολίτικες παραλίες της Copacabana και της Ipanema
3. Περιήγηση του Βοτανικού κήπου και του ιστορικού κέντρου του Ρίο
4. Γνωριμία με τη μεγαλύτερη φαβέλα του Ρίο, την περιβόητη Ροσίνια
5. Εκδρομή στην αυτοκρατορική πόλη Petropolis, με τον κλασσικό αποικιακό της χαρακτήρα
6. Επίσκεψη στον μεγαλύτερο Καθεδρικό Ναό του κόσμου, αυτόν της Παναγίας της Απαρεσίντα
7. Διήμερη πλήρης ξενάγηση στους περίφημους καταρράκτες Ιγκουασού – Βραζιλιάνικη και Αργεντίνικη πλευρά
8. Γνωριμία με την αποικιακή πόλη Σάο Λουίζ, την εμπορική μητρόπολη Σάο Πάολο και την πρωτεύουσα της Αμαζονίας Μανάους
9. Διήμερη ανακάλυψη του μοναδικού Εθνικού πάρκου στον κόσμο, το Λενσόις Μαρανιένσες, γνωστό για τις κινητές αμμοθίνες και λιμνοθάλασσες
10. Εξόρμηση στη συμβολή των δύο ποταμών Ρίο Νέγκρο και Σολιμόες, ένα υπερθέαμα της ένωσης των λευκών με τα σκούρα ύδατα, που διαμορφώνουν τον εμβληματικό Αμαζόνιο
11. Τριήμερη διαμονή με αξέχαστες δραστηριότητες φύσης και πολιτισμού της Αμαζονίας, όπως:

* Βαρκάδα με κανό μέσα στην τροπική ζούγκλα για να δούμε άγρια πανίδα
* Μοναδική εμπειρία ψαρέματος των πιράνχας
* Ελαφριά πεζοπορία συνοδεία έμπειρου οδηγού ζούγκλας, για να γνωρίσουμε την τεράστια βιοποικιλότητα της Αμαζονίας
* Επίσκεψη σε χωριό ιθαγενών Acajatuba για να μάθουμε για τα ήθη και έθιμα των φυλών της Αμαζονίας
* Βραδινή περιπέτεια αναζήτησης των κέιμαν και άλλων νυκτόβιων ζώων

**Τιμές και Παροχές**

|  |  |  |
| --- | --- | --- |
| Αναχώρηση | ΤΕΛΙΚΗ Τιμή σε δίκλινο | Επιβάρυνση Μονόκλινου |
| **13/ΟΚΤ**  16 ημέρες | **6.490 €** | **990 €** |

|  |
| --- |
| \*Ένα ταξίδι… μια τιμή ! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** |

**Τα προτεινόμενα ξενοδοχεία/ lodges μας**

|  |  |  |
| --- | --- | --- |
| Προορισμός | Ξενοδοχεία/ Lodge | Διανυκτερεύσεις |
| Σάο Πάολο | **EstanPlaza Ibirapuera** ή παρόμοιο | Μία (13-14/10) |
| Καταρράκτες Ιγκαουσού | **Wyndham Golden Foz Suites** ή παρόμοιο | Δύο (14-16/10) |
| Σάο Λουίζ | **Blue Tree Sao Luis** ή παρόμοιο | Μία (16-17/10) |
| Εθνικό Πάρκο Lencois Maranhenses | **Porto Preguicas Resort** ή παρόμοιο | Δύο (17-19/10) |
| Μανάους | **Blue Tree Manaus** ή παρόμοιο | Μία (19-20/10) |
| Αμαζονία | **Evalucao Eco Lodge** ή παρόμοιο | Δύο (20-22/10) |
| Ρίο Ντε Τζανέιρο | **Windsor Copacabana** ή παρόμοιο | Τέσσερις (22-26/10) |

**Αεροπορικό δρομολόγιο**

**ET – Ethiopian Airlines, LA - Latam**

|  |  |  |  |
| --- | --- | --- | --- |
| **Ημερομηνία** | **Αριθμός πτήσης** | **Δρομολόγιο** | **Ώρες πτήσεων** |
| 13/ΟΚΤ | ET 765 | **Αθήνα** – Αντίς Αμπέμπα | 01.40 – 06.55 |
| 13/ΟΚΤ | ET 506 | Αντίς Αμπέμπα – Σάο Πάολο | 09.50 – 16.20 |
| 14/ΟΚΤ | LA 4520 | Σάο Πάολο – Ιγκουασού | 12.50 – 14.35 |
| 16/ΟΚΤ | LA3201/LA3612 | Ιγκουασού – Σάο Λουίζ (μέσω σταθμού) | 10.50 – 17.30 |
| 19/ΟΚΤ | LA3509/LA3525 | Σάο Λουίζ – Μανάους (μέσω σταθμού) | 12.05 – 16.40 |
| 22/ΟΚΤ | LA3749/LA3796 | Μανάους – Ρίο Ντε Τζανέιρο (μέσω σταθμού) | 15.45 – 22.10 |
| 27/ΟΚΤ | ET 507 | Σάο Πάολο - Αντίς Αμπέμπα | 01.45 – 19.45 |
| 27/ΟΚΤ | ET 764 | Αντίς Αμπέμπα - **Αθήνα** | 23.30 – 03.30 (28/ΟΚΤ) |

Σημείωση: Οι ώρες είναι τοπικές. Τα δρομολόγια ενδέχεται να αλλάξουν μέχρι την οριστική έκδοση

**ΠΕΡΙΛΑΜΒΑΝΕΤΑΙ**

* Αεροπορικά εισιτήρια σε οικονομική θέση από και προς την Αθήνα
* Φόροι αεροδρομίων & επίναυλος καυσίμων
* Μία αποσκευή 23κιλών και μία χειραποσκευή 7κιλών ανά άτομο
* Διαμονή σε ξενοδοχεία-lodges, όπως αναφέρονται παραπάνω
* Ημιδιατροφή καθημερινά και πλήρης διατροφή στο lodge της Αμαζονίας
* Μεταφορές και περιηγήσεις, σύμφωνα με το αναλυτικό πρόγραμμα
* **Είσοδοι στα εθνικά πάρκα και τα αξιοθέατα με βάση το αναλυτικό πρόγραμμα**
* **Αγγλόφωνος τοπικός επαγγελματίας ξεναγός κατά τη διάρκεια των ξεναγήσεων**
* **Ατομική ταξιδιωτική ασφάλεια extra της Interamerican**
* 24ωρο τηλέφωνο ανάγκης **& Ασφάλεια αστικής ευθύνης & ΦΠΑ**

**ΔΕΝ ΠΕΡΙΛΑΜΒΑΝΕΤΑΙ**

* Προσωπικά έξοδα/ Φιλοδωρήματα (προτεινόμενο ποσό 5 Δολάρια ανά ημέρα)/ Αχθοφορικά
* Εσωτερικό δρομολόγιο Θεσσαλονίκη – Αθήνα μετ’ επιστροφής, ενδεικτικό κόστος 160-180 € ανά άτομο

**Καθημερινό πρόγραμμα**

**1η Ημέρα, 13 Οκτωβρίου 2024: Αθήνα – Σάο Πάολο**

Συγκέντρωση στο αεροδρόμιο το βράδυ στις 12 Οκτωβρίου στις 22.00 και πτήση για το Σάο Πάολο της Βραζιλίας, μέσω ενδιάμεσου σταθμού. Διατυπώσεις και συνάντηση με τον τοπικό μας αντιπρόσωπο. Μεταφορά στο ξενοδοχείο μας, τακτοποίηση στα δωμάτιο. Δείπνο και διανυκτέρευση.

**2η Ημέρα, 14 Οκτωβρίου 2024: Σάο Πάολο, ξενάγηση – πτήση για Ιγκουασού, Καταρράκτες Βραζιλιάνικης πλευράς**

Πρωινό στο ξενοδοχείο και αναχωρούμε για μία ξενάγηση της μεγαλύτερης πόλης της Λατινικής Αμερικής και της οικονομικής πρωτεύουσας της Βραζιλίας. Θα ανακαλύψουμε την ιστορική πλευρά της πόλης την Praca de Se, με αποικιακά κτίρια και τα περίφημα μνημεία της, όπως ο εντυπωσιακός Μητροπολιτικός Καθεδρικός Ναός με τα χρωματιστά βιτρό που στολίζουν το εσωτερικό του και τον σπουδαίο ναό Pario de Colegio. Θα διασχίσουμε και την πολυσύχναστη λεωφόρο Παουλίστα, δίπλα στους επιβλητικούς ουρανοξύστες, που μαρτυρούν την οικονομική και εμπορική εξέλιξη της πόλης. Μεταφορά στο αεροδρόμιο και πτήση για το Φοζ ντο Ιγκουασού, στην πλευρά της Βραζιλίας. Συνάντηση με τον τοπικό μας ξεναγό, μεταφορά στο ξενοδοχείο μας και τακτοποίηση στα δωμάτια. Συνεχίζουμε για την πρώτη ξενάγηση των επιβλητικών καταρρακτών, έναν από τους πιο δημοφιλείς προορισμούς στη Νότια Αμερική. Η σημερινή μας περιήγηση περιλαμβάνει τις διαδρομές της Βραζιλιάνικης πλευράς με την πανοραμική θέα των καταρρακτών του άνω γύρου και την πεζοπορία του κάτω γύρου, δίπλα στα ορμητικά νερά και την πλούσια χλωρίδα και πανίδα μέχρι το παρατηρητήριο του εντυπωσιακού «Λαιμού του Διαβόλου» (Garganta del Diablo). Επιστροφή στο ξενοδοχείο, δείπνο και διανυκτέρευση.

**3η Ημέρα, 15 Οκτωβρίου 2024: Ιγκουασού, Καταρράκτες από την πλευρά της Αργεντινής**

Πρωινό στο ξενοδοχείο και μεταφερόμαστε οδικά στην Αργεντίνικη πλευρά των καταρρακτών για να απολαύσουμε μία ολοήμερη περιήγηση των μοναδικών καταρρακτών, μέσα από υπέροχες διαδρομές σε πεζογέφυρες δίπλα από τους χειμάρρους. Το περιβάλλον είναι πραγματικά παραδεισένιο με τα ορμητικά νερά, τα άγρια ζώα και την πυκνή ζούγκλα. Μία μοναδική επίδειξη της δύναμης και του μεγαλείου της φύσης με τα αμέτρητα σημεία για φωτογραφικές λήψεις. Το απόγευμα επιστροφή στο κατάλυμα για δείπνο και ξεκούραση.

**4η Ημέρα, 16 Οκτωβρίου 2024: Ιγκουασού – πτήση για το Σάο Λουίζ**

Πρωινό στο ξενοδοχείο και μεταφορά στο αεροδρόμιο για την πτήση στο Σάο Λουίζ μέσω ενδιάμεσου σταθμού. Άφιξη και μεταφορά στο ξενοδοχείο μας. Το Σάο Λουίζ είναι η πρωτεύουσα και η μεγαλύτερη πόλη της πολιτείας Maranhão, και βρίσκεται στον κόλπο του Σάο Μάρκος, χτισμένο σε μία από τις πολλές νησίδες στον Ατλαντικό Ωκεανό στην βορειοανατολική ακτή της Βραζιλίας. Η πόλη αποτελεί ένα μοναδικό μείγμα ιθαγενών, αφρικανικών και πορτογαλικών επιρροών. Ελεύθερος χρόνος για να ανακαλύψετε και να περπατήσετε το ιστορικό κέντρο με τα υπέροχα αποικιακά κτίρια και τα καλντερίμια και την περιοχή Ponta do Farol, κοντά στις διάσημες παραλίες της πόλης. Δείπνο και διανυκτέρευση.

**5η Ημέρα, 17 Οκτωβρίου 2024: Σάο Λουίζ – Εθνικό πάρκο Λενσόις Μαρανιένσες**

Πρωινό στο ξενοδοχείο και οδική μεταφορά στο Μπαρερίνχας και το πάρκο Λενσόις Μαρανιένσες, ίσως το πιο διάσημο φυσικό αξιοθέατο στη Βραζιλία. Άφιξη στο ξενοδοχείο μας, τακτοποίηση στα δωμάτια και ξεκινάμε για μία ανεπανάληπτη εμπειρία με οχήματα 4x4 μέσα στο πάρκο, το οποίο από το 1981 έχει χαρακτηριστεί Εθνικό πάρκο, λόγω του εντυπωσιακού τοπίου και της μοναδικής βιοποικιλότητάς του. Θα απολαύσουμε ένα παραμυθένιο τοπίο με κινητές αμμοθίνες και λιμνοθάλασσες, που προσελκύει χιλιάδες επισκέπτες από όλον τον κόσμο. Επιστροφή στο ξενοδοχείο και δείπνο.

**6η Ημέρα, 18 Οκτωβρίου 2024: Εθνικό πάρκο Λενσόις Μαρανιένσες – Ποταμός Preguicas**

Πρωινό στο ξενοδοχείο και αφιερώνουμε μία ακόμη μέρα για να θαυμάσουμε το μοναδικό σκηνικό της περιοχής, το οποίο εκτός από τις αμμοθίνες, προσφέρει εικόνες από ενδιαφέροντα είδη πανίδας, όπως σπάνιες χελώνες, αποδημητικά πουλιά και ονειρικές παραλίες που θα αποτυπώσετε στον φωτογραφικό σας φακό. Η εκδρομή περιλαμβάνει ξενάγηση στο Canto do Atins και βόλτα με ταχύπλοο στον ποταμό Preguicas, ο οποίος θα μας μεταφέρει στην καρδιά του πάρκου. Η διαδρομή δεν είναι μία απλή γραφική βόλτα, αλλά ξετυλίγει μια σειρά κρυμμένων πολύτιμων λίθων και ανείπωτων ιστοριών που περιμένουν να ανακαλυφθούν. Επιστροφή στο ξενοδοχείο, δείπνο και ξεκούραση.

**7η Ημέρα, 19 Οκτωβρίου 2024: Λενσόις Μαρανιένσες, Σάο Λουίζ – πτήση για Μανάους, Αμαζονία**

Πρωινό στο ξενοδοχείο και επιστροφή στο αεροδρόμιο του Σάο Λουίζ για να επιβιβαστούμε στο αεροπλάνο για τον επόμενο σταθμό μας, την πρωτεύουσα της Αμαζονίας, το περίφημο Μανάους (μέσω ενδιάμεσου σταθμού). Χτισμένη στις όχθες του Αμαζονίου, η πόλη αποτέλεσε κέντρο επεξεργασίας και εξαγωγής καουτσούκ. Ο μεγάλος της πλούτος δημιούργησε τα πιο σημαντικά της κτίσματα, όπως το κτίριο της Δημοτικής αγοράς και φυσικά την περίφημη Όπερα. Άφιξη και μεταφορά στο ξενοδοχείο μας. Τακτοποίηση στα δωμάτια, δείπνο και χρόνος για βόλτα στο κέντρο της πόλης.

**8η Ημέρα, 20 Οκτωβρίου 2024: Μανάους – Αμαζόνιος με διαμονή σε lodge μέσα στη ζούγκλα**

Πρωινό στο ξενοδοχείο και εξόρμηση στη συμβολή των δύο ποταμών Ρίο Νέγκρο και Σολιμόες, ένα υπερθέαμα της ένωσης των λευκών με τα σκούρα ύδατα, που διαμορφώνουν τον εμβληματικό Αμαζόνιο. Μεσημεριανό γεύμα και μεταφορά στο Lodge μέσα στην απέραντη ζούγκλα του Αμαζονίου. Μετά την τακτοποίηση στα δωμάτια θα κάνουμε την πρώτη μας δραστηριότητα. Χρησιμοποιώντας μικρά κανό θα κάνουμε βαρκάδα μέσα στην τροπική ζούγκλα για να δούμε άγρια πανίδα, όπως βραδύποδες και πιθήκους. Αργά το απόγευμα θα ζήσουμε τη μοναδική εμπειρία ψαρέματος των πιράνχας, απολαμβάνοντας υπέροχο ηλιοβασίλεμα. Δείπνο και ξενούραση.

**9η Ημέρα, 21 Οκτωβρίου 2024: Δραστηριότητες στον Αμαζόνιο**

Πρωινό στο ξενοδοχείο και ξεκινάμε για μία ελαφριά πεζοπορία συνοδεία έμπειρου οδηγού ζούγκλας, για να γνωρίσουμε την τεράστια βιοποικιλότητα της Αμαζονίας. Μεσημεριανό γεύμα και ακολουθεί επίσκεψη σε χωριό ιθαγενών Acajatuba για να μάθουμε για τα ήθη και έθιμα των φυλών της Αμαζονίας. Δείπνο και ολοκληρώνουμε την μέρα μας με μία βραδινή περιπέτεια αναζήτησης των κέιμαν και άλλων νυκτόβιων ζώων, υπό το φως των φακών μας.

**10η Ημέρα, 22 Οκτωβρίου 2024: Αμαζόνιος – Μανάους και πτήση για το Ρίο Ντε Τζανέιρο**

Πολύ πρωινό ξύπνημα για να απολαύσουμε την ανατολή με παρατήρηση ορνιθοπανίδας. Πρωινό στο ξενοδοχείο και μεταφορά στο αεροδρόμιο του Μανάους, για να επιβιβαστούμε στην πτήση μέσω ενδιάμεσου σταθμού στο θρυλικό Ρίο Ντε Τζανέριο. Συνάντηση με τον τοπικό μας ξεναγό και μεταφορά στο ξενοδοχείο μας στη διάσημη Κόπα Καμπάνα. Δείπνο.

**11η Ημέρα, 23 Οκτωβρίου 2024: Ρίο Ντε Τζανέιρο, Κορκοβάντο & Πάο ντε Ασούκαρ & νότιες παραλίες**

Πρωινό στο ξενοδοχείο. Θαυμάσια πόλη! Έτσι αποκαλούν το Ρίο Ντε Τζανέιρο οι ντόπιοι (Cidade Maravilhosa) και δεν έχουν άδικο. Μια δαντελωτή ακτογραμμή που ενώνει τη στεριά με το βαθύ μπλε της θάλασσας, ένα φυσικό τοπίο απαράμιλλης ομορφιάς και η εικόνα μιας σύγχρονης μεγαλούπολης με πανύψηλα κτίρια συγκινούν όποιον την επισκεφτεί. Η μέρα μας ξεκινάει με την ανάβαση στο Κορκοβάντο με το άγαλμα του Χριστού Λυτρωτή, ο οποίος περικλείει στα ανοιχτά του χέρια όλη την πόλη και αποτελεί την πιο αναγνωρίσιμη εικόνα του Ρίο. Η μαγευτική θέα ολόκληρης της πόλης και των δαντελωτών της ακτών από την κορυφή του λόφου θα σας γοητεύσει. Στη συνέχεια θα ανεβούμε στο λόφο Πάο ντε Ασούκαρ, που σημαίνει "Ζαχαρόψωμο" και θα απολαύσουμε για μια ακόμα φορά τη μαγευτική θέα πανοραμικά. Μετά την επίσκεψή μας θα γνωρίσουμε τις μυθικές νότιες παραλίες Κόπα Καμπάνα και Ιπανέμα, που αποτελούν πάντα την καταλληλότερη εισαγωγή στην «ψυχή» του Ρίο. Εδώ καταλήγουν οι «καριόκας», ένας τόπο συνάντησης και διασκέδασης τουριστών και ντόπιων. Επιστροφή στο ξενοδοχείο, δείπνο και ξεκούραση.

**12η Ημέρα, 24 Οκτωβρίου 2024: Ρίο Ντε Τζανέιρο, Φαβέλα Ροσίνια & ιστορικό κέντρο με βοτανικό κήπο**

Πρωινό στο ξενοδοχείο. Σήμερα θα απομακρυνθούμε από τις πλούσιες γειτονιές του Ρίο ντε Τζανέιρο, για να επισκεφθούμε τη Rocinha, τη μεγαλύτερη φαβέλα σε όλη τη Βραζιλία, με περισσότερους από 150.000 κατοίκους. Εδώ οι αντιθέσεις και οι ιδιαιτερότητες είναι εντυπωσιακές. Με τη βοήθεια των έμπειρων ξεναγών μας θα περιηγηθούμε με ασφάλεια στους δρόμους της παραγκούπολης και θα μάθουμε για την ιστορία της Βραζιλίας, του Ρίο τε Τζανέιρο, την εκβιομηχάνιση και πώς οι φαβέλες του Ρίο έπαιζαν πάντα σημαντικό ρόλο στον ιστό της πόλης. Εδώ θα δείτε ανθρώπους με περιορισμένους πόρους, αλλά απεριόριστα χαμόγελα. Θα εξερευνήσουμε δρόμους γεμάτους κίνηση και ζωή. Θα έρθετε σε επαφή με ντόπιους τεχνίτες που πωλούν τα αγαθά τους και θα μείνετε έκθαμβοι από την εκπληκτική θέα της κοντινής παραλίας που απέχει περίπου 1 χιλιόμετρο από τη φαβέλα. Στη συνέχεια θα γνωρίσουμε το ιστορικό κέντρο με τα θαυμάσια αποικιακά κτίρια και θα επισκεφθούμε τον υπέροχο βοτανικό κήπο, που περιλαμβάνει χιλιάδες είδη φυτών. Δείπνο και ξεκούραση.

**13η Ημέρα, 25 Οκτωβρίου 2024: Ρίο Ντε Τζανέιρο, εκδρομή στην Πετρόπολις**

Πρωινό στο ξενοδοχείο και ημερήσια εκδρομή στην αυτοκρατορική πόλη Petropolis, που περιβάλλεται από το εθνικό πάρκο Serra dos Orgaos. Το όνομα της, «πόλη του Πέτρου», τιμά τον Πέδρο Β', τον τελευταίο Αυτοκράτορα της Βραζιλίας, ο οποίος είναι ενταφιασμένος εκεί, στον καθεδρικό ναό του Αγίου Πέτρου της Αλκαντάρα. Η πόλη που ήταν η θερινή κατοικία των Βραζιλιάνων Αυτοκρατόρων και αριστοκρατών του 19ο αιώνα είναι πλούσια σε θέατρα, μουσεία και παλάτια από την εποχή της αποικιοκρατίας. Θα επισκεφθούμε το Αυτοκρατορικό Μουσείο, ένα μεγάλο κτήριο κατασκευασμένο εξ ολοκλήρου από γυαλί, όπου γιορτάστηκε το τέλος της δουλείας το 1888. Επιστροφή στο ξενοδοχείο και δείπνο.

**14-16η Ημέρα, 26+28 Οκτωβρίου 2024: Καθεδρικός Ναός της Παναγίας Απερισίντα, Σάο Πάολο – Πτήση επιστροφής**

Πρωινό στο ξενοδοχείο και οδική μεταφορά μέχρι το αεροδρόμιο του Σάο Πάολο. Στη διαδρομή θα κάνουμε στάση για επίσκεψη του μεγαλύτερου Καθεδρικού Ναού στον κόσμο, αφιερωμένο στην Παναγία την Απερισίντα. Η Παναγία είναι ένα πήλινο άγαλμα που λατρεύεται από τους Βραζιλιάνους Καθολικούς, οι οποίοι τη θεωρούν ως κύρια προστάτιδα της Βραζιλίας. Ιστορικές μαρτυρίες αναφέρουν ότι το άγαλμα βρέθηκε αρχικά από τρεις ψαράδες, που έπιασαν με θαύμα πολλά ψάρια, αφού επικαλέστηκαν την Υπεραγία Θεοτόκο. Άφιξη στο αεροδρόμιο και επιβίβαση στην πτήση της επιστροφής μας, μέσω Αντίς Αμπέμπα. Άφιξη στην Αθήνα την 16η μέρα (28η Οκτωβρίου), στις 03.30 τα ξημερώματα.

**Γενικές Σημειώσεις**

- Τα  Ελληνικά διαβατήρια δεν χρειάζονται τουριστική βίζα για τη Βραζιλία

- Τα διαβατήρια θα πρέπει να έχουν ισχύ για τουλάχιστον 6 μήνες ακόμη από την άφιξη στον προορισμό

- Βεβαιωθείτε ότι το διαβατήριό σας έχει κενές σελίδες, ισάριθμες με τον αριθμό των χωρών που θα επισκεφθείτε

- Το γραφείο μας δεν φέρει καμία ευθύνη για οποιοδήποτε πρόβλημα λόγω μη ανανέωσης του διαβατηρίου σας

- Οι ταξιδιώτες μη ελληνικής υπηκοότητας ή οι κάτοχοι μη ελληνικών διαβατηρίων οφείλουν να επικοινωνούν κατ’ ιδίαν με την πρεσβεία της χώρας στην οποία επιθυμούν να ταξιδέψουν, προκειμένου να πληροφορηθούν τα όποια διαδικαστικά για την έκδοση βίζας, εφόσον αυτή απαιτείται. Το DionTours N.G. & Red Elephant δεν φέρει καμία ευθύνη για τυχόν πρόβλημα που ενδεχομένως να παρουσιαστεί

- Το ταξίδι εκτελείται με ελάχιστη συμμετοχή 8 ατόμων. Σε περίπτωση που η συμμετοχή είναι μικρότερη, το ταξίδι δεν ακυρώνεται και εκτελείται με επιβάρυνση

- Η ροή του προγράμματος μπορεί να αλλάξει αν αυτό κριθεί αναγκαίο, για την καλύτερη έκβασή του

Αν κάποιοι από τους ταξιδιώτες θέλουν να επισκεφθούν οικισμούς και τοποθεσίες που δεν περιλαμβάνονται στο πρόγραμμα μπορεί να γίνει κατόπιν συνεννόησης με τους διοργανωτές και το κόστος επιβαρύνεται ο ταξιδιώτης

- Παρακαλείσθε να είστε πάντα ενήμεροι του καθημερινού προγράμματος, έτσι ώστε να αποφεύγονται καθυστερήσεις και παρανοήσεις

- Παραλαβή δωματίων: 15.00 & Παράδοση δωματίων: 11.00

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Υπάρχει η δυνατότητα αναβάθμισης του δωματίου και του είδους διατροφής με την αντίστοιχη επιβάρυνση. Οι τιμές των φόρων αεροδρομίων είναι βασισμένες στην τρέχουσα τιμή πετρελαίου

- Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου

- Σε περίπτωση ακύρωσης μετά την επιβεβαίωση της κράτησης, θα υπάρξουν ακυρωτικά με βάση τους όρους της κάθε υπηρεσίας

- Η συμμετοχή στην εκδρομή σημαίνει ότι έχετε διαβάσει το καθημερινό πρόγραμμα, το έχετε κατανοήσει και συμφωνείτε με τα αναγραφόμενα, και ότι αποδέχεστε τους όρους συμμετοχής που αναγράφονται στα έντυπά μας και στην ιστοσελίδα μας στο Διαδίκτυο. Αν θέλετε να διαβάσετε τους όρους συμμετοχής, παρακαλούμε ζητήστε να σας αποσταλούν από τους ταξιδιωτικούς μας συμβούλους.

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 60 ημέρες πριν την αναχώρηση – 1.000 € ανά άτομο

Σε περίπτωση ακύρωσης 35-59 ημέρες πριν την αναχώρηση – 40% της συνολικής τιμής

Σε περίπτωση ακύρωσης 16-34 ημέρες πριν την αναχώρηση – 80% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

**Πληροφορίες & Δηλώσεις συμμετοχής**

Γραφείο Θεσσαλονίκης & Αθηνών **DION TOURS N.G. & RED ELEPHANT**

**Στον κ. Πέτρο Βλαχόπουλο και την κα. Σοφία Αραπίδου**

τηλ. 2310256555 & τηλ. 2103605551, e-mail: [info@red-elephant.gr](mailto:info@red-elephant.gr)

-**Με την κράτηση** σας απαιτείται προκαταβολή ύψους **1.500 €** ανά άτομο έως τις **31/05**  
-2η δόση ύψους **1.500 €** έως τις **30/06**-3η δόση ύψους **1.500 €** έως τις **31/07**

-Εξόφληση συμμετοχής έως τις **13/09**

**Τρόποι πληρωμής:**

-Με μετρητά στο γραφείο μας.   
-Με πιστωτική η χρεωστική κάρτα στο γραφείο μας, με δυνατότητα έως 6 δόσεων.  
-Με τραπεζική κατάθεση σε έναν από τους παρακάτω λογαριασμούς.

**Τραπεζικοί λογαριασμοί**

**Η κάθε πληρωμή θα πρέπει να συνοδεύτε στην αιτιολογία με το ονοματεπώνυμο και BEST OF BRAZIL**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |  | LT423250089573992429 | REVOLT21 |

**PAYEE /ΔΙΚΑΙΟΥΧΟΣ: DIONTOURS NG & RED ELEPHANT O.E.**